|  |  |
| --- | --- |
|  |  |
| Määrus | 10.12.2025 nr 33 |
| Majandus- ja infotehnoloogiaministri 22. detsembri 2023. a määruse nr 69 „Töötukassa andmekogu põhimäärus“ muutmine |  |

Määrus kehtestatakse töötuskindlustuse seaduse § 35 lõike 2 alusel.

**§ 1.** Majandus- ja infotehnoloogiaministri 22. detsembri 2023. a määruses nr 69 „Töötukassa andmekogu põhimäärus“ tehakse järgmised muudatused:

**1)** paragrahvi 4 punkt 6 tunnistatakse kehtetuks;

**2)** paragrahvi 7 lõike 2 punkti 3 täiendatakse pärast sõna „raskusaste“ sõnadega „ning sellega seotud tegutsemise ja osalemise piirangud“;

**3)** paragrahvi 8 lõike 2 punkt 6 sõnastatakse järgmiselt:

„6) isik õpib õppeasutuses statsionaarses või täiskoormusega õppes, sealhulgas viibib akadeemilisel puhkusel, ning andmed selle kohta, kas isik õpib statsionaarses õppes keskhariduse tasemel või kutseõppes või täiskoormusega õppes kõrghariduse tasemel ja kas ta vastab töötuskindlustushüvitise saamise tingimustele;“;

**4)** paragrahvi 8 lõike 2 punktis 7, § 25 punktis 7 ja § 40 lõikes 13 asendatakse tekstiosa „aja-, asendus- või reservteenistus“ tekstiosaga „ajateenistus, korraline asendusteenistus või erakorraline reservasendusteenistus“ vastavas käändes;

**5)** paragrahvi 14 lõige 2 tunnistatakse kehtetuks;

**6)** paragrahvi 15 punktis 4 ja § 16 punktis 2 asendatakse sõna „koolitaja“ sõnaga „koolitusasutuse“;

**7)** paragrahvi 17 punkt 1 tunnistatakse kehtetuks;

**8)** paragrahvi 17 täiendatakse punktiga 5 järgmises sõnastuses:

„5) toetatud töölerakendamise tegevusplaan ja tööturuteenuse osutaja hinnang teenuse tulemuslikkuse kohta ning selle andmise kuupäev.“;

**9)** paragrahvi 18 punkt 4 tunnistatakse kehtetuks;

**10)** paragrahvi 20 punkt 4 sõnastatakse järgmiselt:

„4) kaugus isiku elukoha ja tööturuteenuse osutamise asukoha vahel kilomeetrites;“;

**11)** määruse 3. peatüki 2. jao 5. jaotis tunnistatakse kehtetuks;

**12)** paragrahvi 24 punkti 4 täiendatakse enne sõna „töötuskindlustusstaaži“ sõnadega „sissetulekupõhise töötuskindlustushüvitise määramisel“;

**13)** paragrahvi 24 täiendatakse punktiga 41 järgmises sõnastuses:

„41) baasmääras töötuskindlustushüvitise määramisel töötuskindlustuse seaduse § 61 lõike 1 punktis 2 nimetatud referentsperioodi jooksul kogunenud töötuskindlustusstaaži nulliks lugemise päev, välja arvatud töötuskindlustuse seaduse § 3 lõike 2 punktis 5 nimetatud isikute kohta;“;

**14)** paragrahvi 25 punkti 12 täiendatakse enne sõna „ühe“ sõnadega „sissetulekupõhise töötuskindlustushüvitise suuruse arvutamisel saadud“;

**15)** paragrahvi 25 punkti 13 täiendatakse pärast sõna „kalendripäeva“ sõnaga „sissetulekupõhise“;

**16)** paragrahvi 25 täiendatakse punktiga 131 järgmises sõnastuses:

„131) määratud baasmääras töötuskindlustushüvitise suurus;“;

**17)** paragrahvi 34 lõike 1 punkt 9 tunnistatakse kehtetuks;

**18)** paragrahvi 40 lõike 2 punktis 1 asendatakse tekstiosa „kuni 8-aastaste“ tekstiosaga „alla 3-aastaste“ ja jäetakse välja tekstiosa „, alla 18-aastaste puudega laste nimed ja isikukoodid“;

**19)** paragrahvi 40 lõike 6 punkti 9 täiendatakse pärast sõna „raskusastme“ sõnadega „ning sellega seotud tegutsemise ja osalemise piirangute“;

**20)** paragrahvi 41 lõike 1 punktist 1 ja § 42 lõike 3 punktist 2 jäetakse välja tekstiosa „töötutoetuse,“;

**21)** paragrahvi 44 täiendatakse lõikega 3 järgmises sõnastuses:

„(3) Enne 2026. aasta 1. jaanuari määratud töötutoetuse määramise alusandmete ja töötutoetuse maksmise andmete töötlemisele ja säilitamisele andmekogus kohaldatakse kuni 2026. aasta 1. jaanuarini kehtinud määruse redaktsiooni.“.

**§ 2.** Määruse § 1 punktid 1, 3, 5‒9 ja 11‒21 jõustuvad 2026. aasta 1. jaanuaril.

(allkirjastatud digitaalselt)

Erkki Keldo

majandus- ja tööstusminister

(allkirjastatud digitaalselt)

Ahti Kuningas  
kantsler